Islles Nueva Xeorxa

Les islles Nueva Xeorxa son un archipiélagu d'islles asitiaes nel sur del océanu Pacíficu pertenecientes a la Provincia Occidental de les islles Salomón. Al sur del archipiélagu acópase el mar de Salomón y al norte d'estrechu de Nueva Xeorxa.

 Islles 
Les principales islles del archipiélagu son les siguientes: 

 Nueva Xeorxa;
 Vella Lavella;
 Kolombangara, que ye un volcán inactivu;
 Gizo;
 Vangunu;
 Rendova;
 Ranongga;
 Ngagatokae;
 Mbava;
 Tetepare;
 Arundel;
 Parara o Vonavona.

 Xeografía 
Les mayores islles son montascoses y tán cubiertes por una selva tropical. Tán arrodiaes de petones de coral ya inclúin el mayor llagu d'agua salau del mundu, el llagu Marovo.
Nel archipiélagu atópase la islla Kennedy, onde'l que fuera presidente de los Estaos Xuníos d'América pasó trés díes tres el naufraxu que sufrió la so embarcación mientres la II Guerra Mundial, sobre este hechu fizose en 1963 una pelicula col nome de "Patrullero PT-109" que trataba d'esti periodu de la historia.lavanguardia.com - Patrullero PT-109

Bastantes islles del archipiélagu sirvieron d'escenariu a combates mientres el conflictu armáu.

Les mayores poblaciones son Gizo, na islla homónima de Ghizo, Munda y Noro. Les principales actividaes económiques son la silvicultura y la pesca. Nes islles falense les llingües de Nueva Xeorxa.

Una de les menores islles del archipiélagu, la islla Ranongga, alzóse unos 3 metros sobro'l nivel del océanu tres el Terremotu de les Islles Salomón de 2007, provocando un aumentu de la llinia de mariña d'unos 70 metros.

 Referencies 

categoría:Xeografía de les Islles Salomón